Det er Vejdirektoratet, der netop i dag lørdag er begyndt på vejarbejde på strækningen på E39 mellem Bouet og Brønderslev S. Asfaltarbejdet forventes at vare fire uger, og der er tale om at der lægges ny og klimavenlig asfalt på motorvejen. Bilisterne opfordret til i stedet at benytte sig af motorvej E45, Frederikshavnmotorvejen, og videre med omkørsel via rute 190. Arbejdet udføres i tre etaper, og første etape foregår mellem udfletningen ved Bouet (Motorvejskryds Vendsyssel) og Vestbjerg. Arbejdet starter i nordgående spor og skifter derefter over i sydgående spor. Anden etape foregår i nordgående spor mellem Vestbjerg og Brønderslev S. Tredje etape foregår i sydgående spor mellem Brønderslev S. og Vestbjerg. - Asfaltarbejdet starter med, at den gamle belægning affræses. Herefter udføres der lokale reparationer i den underliggende belægning. Endelig udlægges der ny belægning, og til slut påføres der vejstriber. Resultatet bliver en mere jævn kørebane og en bedre køreoplevelse for trafikanterne., oplyser Vejdirektoratet i en pressemeddelelse. Arbejdet udføres i weekender i dagtimerne og på hverdage i aften- og nattimerne.

Referat:
Lørdag kom det tilsyneladende som en overraskelse for mange bilister, at motorvej E39, Hirtshalsmotorvejen, er delvist spærret på grund af asfaltarbejde, i hvert fald er der voldsom kø på motorvejen umiddelbart efter Limfjordstunnellen.